મુંબઈ , 17 સપ્ટેમ્બર : પુનઃ એક વાર બૉલીવુડના દબંગ સલમાન ખાન પોતાના દુર્વ્યવહાર માટે ચર્ચામાં છે . લાગે છે કે વિવાદિત શો બિગ બૉસ હોસ્ટ કરનાર સલમાન ખાનને ફરી વિવાદો સાથે પ્રેમ થઈ ગયો છે . વાત સોમવારની છે કે જ્યારે મિયાસલમાન ખાન બૉલીવુડના સુપર સ્ટાર દિલીપ કુમારની ખબર કાઢવા મુંબઈની લીલાવતી હૉસ્પિટલ પહોંચ્યા હતાં . હૉસ્પિટલમાંથી બહાર નિકળતાં જ સલમાને પોતાના ફૅન્સનો સામનો કરવો પડ્યો . તેમનાથી બચવા સલમાન ગાડીની અંદર જ રહ્યાં અને બહાર ન નિકળ્યાં , પરંતુ તેમના ફૅન્સ તેમને જવા નહોતા દેવા માંગતા . તેમની કાર ફૅન્સી ગિર્દીથી ઘેરાઈ ગઈ . દરમિયાન સલમાને જોયું કે એક ફૅન તેમની મંજૂરી વગર તેમની તસવીરો ખેંચી રહ્યો છે . સલમાને પોતાની કારનું કાંચ નીચ કર્યું અને તે વ્યક્તિને નજીક બોલાવ્યું . જેવો જ વ્યક્તિ સલમાન ખાન નજીક આવ્યો કે સલમાને તેનુ મોબાઇલ છીનવી દૂર રોડ ઉપર ફેંકી દીધું . તેના મોબાઇલના બે ટુકડા થઈ ગયાં . સલમાનનું આ રૌદ્ર રૂપ જોઈ સૌ કોઈ આશ્ચર્યમાં પડી ગયાં . તેમને મળવા માટે મચેલો હંગામો એકદમ શાંત થઈ ગયો . લોકોએ તરત રસ્તો ખાલી કરી નાંખ્યું અને સલમાન ખાન ત્યાંથી નિકળી ગયાં . સલમાનના આ ફૅનનું દિલ તુટી ગયું . તેણે મીડિયા સાથે વાતચીત દરમિયાન કહ્યું કે સલમાને જે કર્યું , તે સારૂ ન કર્યું . હું તેમની આ હરકતથી ખૂબ અપસેટ છું .